ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமர் வீட்டுவசதி திட்டம்: தமிழகத்தில் 26,709 வீடுகள் கட்ட ஒப்புதல்
மத்திய ஒதுக்கீடு மற்றும் கண்காணிப்புக் குழுவின் 47-ஆவது அமர்வு மாநிலங்களில் மொத்தம் ரூ.4988 கோடி முதலீட்டில் 1.23 லட்சம் வீடுகள் கட்டுவதற்கான 630 கருத்துருக்களுக்கு ஒப்புதல் வழங்கியுள்ளது. இதில் மத்திய அரசின் நிதியுதவி ரூ.1805 கோடி. இந்த ஒப்புதலையடுத்து, பிரதமர் நகர்ப்புற வீட்டுவசதி திட்டத்தின்கீழ், 90 லட்சத்திற்கும் கூடுதலாக வீடுகள் ஒதுக்கப்பட்டுள்ளன. தேவைப்படும் வீடுகளின் எண்ணிக்கை 1.12 கோடியாகும்.
இந்தக் கூட்டத்தில் தமிழ்நாடு, கர்நாடகா, குஜராத் உட்பட பத்து மாநிலங்கள் பங்கேற்றன. இதில் தமிழ்நாட்டில் 26,709 வீடுகளை, ரூ.939 கோடியில் கட்டுவதற்கான 158 கருத்துருக்களுக்கு ஒப்புதல் வழங்கப்பட்டுள்ளது. இதில் மத்திய அரசின் பங்கு ரூ.400.64 கோடியாகும்.
இந்தத் திட்டத்திற்கு ரூ.1.43 லட்சம் கோடி வழங்க மத்திய அரசு ஒப்புதல் அளித்திருந்தது. இதில் ரூ.57,758 கோடி ஏற்கனவே வழங்கப்பட்டுள்ளது.
பிரதமர் அலுவலகம்
பிரதமர், சிக்கபல்லாப்பூரில் சர் எம் விஸ்வேஸ்வரய்யாவுக்கு மலர் தூவி மரியாதை செலுத்தினார்
பிரதமர் திரு நரேந்திர மோடி இன்று கர்நாடகா மாநிலம் சிக்கபல்லாபூரில் சர் எம் விஸ்வேஸ்வரய்யாவுக்கு மலர் தூவி மரியாதை செலுத்தினார்.
பிரதமர் இன்று கர்நாடகா பயணம் மேற்கொண்டுள்ளார்.
அறிவியல் மற்றும் தொழில்நுட்பத்துறை
மிகப்பெரிய சூப்பர் கருந்துளையின் ஒளியியல் பொருள்கள் பற்றிய ஆய்வு, அருகில் காணக்கூடிய பொறிமுறை உமிழ்வுத் தடயத்தை வழங்க வாய்ப்பு.
இந்திய அரசின் அறிவியல் மற்றும் தொழில்நுட்பத்துறையின் தன்னாட்சி நிறுவனமான நைனிடாலில் உள்ள ஆர்யபட்டா அவதானிப்பு அறிவியல் ஆராய்ச்சி நிறுவனத்தைச்  சேர்ந்த ஆராய்ச்சியாளர்கள் உள்பட ஐரோப்பா ,ஆசியாவைச் சேர்ந்த 9 நாடுகளின் 17 விஞ்ஞானிகள் 153 இரவுகள், ஐரோப்பா மற்றும் ஆசியாவில் ஏழு ஒளியியல் தொலைநோக்கிகள் வழியாக ஆய்வு செய்து, 2263 புகைப்படங்களை எடுத்துள்ளனர். மிக அதிக ஆற்றல் கொண்ட காமா-கதிர் பிளாசரை ‘1இஎஸ் 0806+524’ உழிழுவதால் ஏற்படும் மாற்றங்களை அவர்கள் அவதானித்தனர்.
பிளாசர் என்பது தொலைதூர பால்வெளி மண்டலத்தின் இதயப்பகுதியில் மிகப்பெரிய கருந்துளைக்குக் காரணமாவதாகும். அது உயர் ஆற்றல் ஜெட்டை உருவாக்குவதை பூமியிலிருந்து காண முடியும். பிளாசர்கள் பிரபஞ்சத்தில் அறியப்பட்ட மிகவும் பிரகாசமான ஒளியைக் கொண்ட ஆற்றல் மிக்கவையாகும். அவை, அயனிமயமாக்கப்பட்ட பொருளால் ஆன ஜெட் உடன் கிட்டத்தட்ட ஒளியின் வேகத்துடன் அவதானிப்பை நோக்கி பயணிக்கூடியது.
ஏரீஸ் நிறுவனத்தின் டாக்டர்.அலோக் குப்தாவின் வழிகாட்டுதலின் படி, டாக்டர்.அஷ்வினி பாண்டே குழுவால் மேற்கொள்ளப்பட்ட ஆய்வு வானியற்பியல் சஞ்சிகையில் வெளியிடப்பட்டது. இந்த பிளாசர் பற்றி அதில் விரிவான அவதானிப்பு விஷயங்கள் அளிக்கப்பட்டுள்ளன. அதில், பிளாசரின் ஒளியியல் பொருள்கள் குறித்து விரிவாக ஆராயப்பட்டுள்ளது. இந்தக்குழு ‘1இஎஸ் 0806+524’ –இன் ஒரு நாளுக்குள் ஃப்ளக்ஸ், நிறம் மற்றும் நிறமாலைக் குறியீட்டு வேறுபாடுகள் மற்றும் பிளாசரின் நீண்ட கால அளவுகள் குறித்து விரிவாக ஆய்வு நடத்தியதுடன், இந்த மாற்றங்களின் பின்னணியில் உள்ள பொறிமுறை குறித்தும் விளக்கியுள்ளது.
---------------------------------------------
(Visitor Counter : 203
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப்பட்டியல் ஆய்வு- ஒரு முறையான வேலைவாய்ப்புக் கண்ணோட்டம்
மத்திய புள்ளியியல் மற்றும் திட்ட அமலாக்கத்துறை அமைச்சகத்தின் தேசிய புள்ளியியல் அலுவலகம், நாட்டில் வேலைவாய்ப்புக் கண்ணோட்டம் பற்றிய செய்திக்குறிப்பை வெளியிட்டுள்ளது. தெரிந்தெடுக்கப்பட்ட சில அரசு முகமைகளிடம் இருந்து கிடைத்த தொழிலாளர் வருங்கால வைப்பு நிதி  தொழிலாளர் காப்புறுதித்திட்டம்  , தேசிய ஓய்வூதியத்திட்டம்  போன்ற நிர்வாக ஆவணங்களின் அடிப்படையில், 2017 செப்டம்பர் முதல், 2020 பிப்ரவரி வரையிலான தரவின் மூலம் சில பரிமாணங்களில் முன்னேற்றம் மதிப்பிடப்பட்டுள்ளது. விரிவான குறிப்பு இணைக்கப்பட்டுள்ளது.
இந்தியாவில் சம்பளப்பட்டியல் ஆய்வைக் காண இங்கு கிளிக் செய்யவும். Click here to see PDF on Payroll Reporting in India
உள்நாட்டு விமானப் போக்குவரத்து அமைச்சகம்
நாடு முழுவதும் மருத்துவப் பொருள்களை எடுத்துச் செல்வதற்கு உயிர்காக்கும் உதான் திட்டத்தின் கீழ் 274 விமானங்கள் இயக்கப்பட்டுள்ளன.
கோவிட்-19க்கு எதிரான இந்தியாவின் போராட்டத்துக்கு உதவும் வகையில் நாட்டின் தொலைதூரப் பகுதிகளுக்கு இன்றியமையாத மருத்துவப் பொருள்களை எடுத்துச் செல்ல ”உயிர் காக்கும் உதான்” திட்டத்தின் கீழ் விமானங்களை விமானப் போக்குவரத்து அமைச்சகம் இயக்கி வருகிறது. உயிர்காக்கும் உதான் திட்டத்தின் கீழ் ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் விமான நிறுவனங்கள் மொத்தமாக 274 விமானங்களை இயக்கியுள்ளன. இதில் ஏர் இந்தியா மற்றும் அலையன்ஸ் ஏர் இரண்டும் 175 விமானங்களை இயக்கியுள்ளன. இதுவரை ஏற்றிச் சென்ற சரக்குகளின் அளவு 463.15 டன் ஆகும். இன்றுவரை உயிர் காக்கும் உதான் விமானங்கள் பயணித்த வான்வழித் தொலைவு 2,73,275 கிலோமீட்டருக்கும் அதிகமாக உள்ளது.
மையம் – ஆரம்  என்ற மாதிரியில் உள்நாட்டு உயிர்காக்கும் உதான் விமானங்கள் இயக்கப்படுகின்றன. புதுதில்லி, மும்பை, சென்னை, கொல்கத்தா, ஹைதராபாத், பெங்களூரு மற்றும் கௌகாத்தியில் சரக்கு மையங்கள் நிறுவப்பட்டுள்ளன. உயிர்காக்கும் உதான் விமானங்கள் இந்தச் சரக்கு மையங்களை திப்ரூகர், அகர்தலா, அய்ஜ்வால், திமாப்பூர், இம்ப்பால், ஜோர்ஹாத், லெங்க்புய், மைசூரூ, நாக்பூர், கோயம்புத்தூர், திருவனந்தபுரம், புவனேஷ்வர், ராய்ப்பூர், ராஞ்சி, ஸ்ரீநகர், போர்ட்பிளேர், பாட்னா, கொச்சின், விஜயவாடா, அகமதாபாத். ஜம்மு, கார்கில், லடாக், சண்டிகர், கோவா, போபால் மற்றும் பூனா ஆகிய இடங்களில் உள்ள விமான நிலையங்களோடு  இணைக்கின்றன. இந்தத் திட்டத்தின் கீழ் வடகிழக்குப்பிராந்தியம், தீவுப்பகுதிகள் மற்றும் மலைப்பகுதியில் உள்ள மாநிலங்களுக்கு சிறப்பு கவனம் தரப்படுகிறது. ஜம்மு & காஷ்மீர், லடாக், வடகிழக்கு மற்றும் இதர தீவுப்பகுதிகளுக்காக ஏர் இந்தியாவும் இந்திய விமனப்படையும் ஒருங்கிணைந்து முதன்மையாக பணியாற்றுகின்றன.
கிருஷி உதான் திட்டத்தின் கீழ் ஏர் இந்தியா தனது இரண்டாவது விமானத்தை மும்பை – ஃபிராங்க்பர்ட்டுக்கு இடையில் 15 ஏப்ரல், 2020 அன்று இயக்கியது. இந்த விமானம் ஃபிராங்க்பர்ட்டுக்கு 27 டன் பழங்கள் மற்றும் காய்கறிகளை எடுத்துச் சென்றுவிட்டு திரும்பி வந்த போது 10 டன் அளவிற்கு பொதுவான சரக்குகளை எடுத்து வந்தது. ஏர் இந்தியா தனது முதலாவது கிருஷி உதான் விமானத்தை 13 ஏப்ரல் 2020 அன்று மும்பைக்கும் லண்டனுக்கும் இடையில் இயக்கியது. லண்டனுக்கு 28.95டன் பழங்கள் மற்றும் காய்கறிகளை எடுத்துச் சென்றுவிட்டு திரும்பி வந்த போது 15.6 டன் அளவிற்கு பொதுவான சரக்குளை எடுத்து வந்தது. தேவைகளுக்கு ஏற்ப இன்றியமையாத மருத்துவப் பொருள்களை இதர நாடுகளுக்கு எடுத்துச் செல்வதற்காக ஏர் இந்தியா நிர்ணயிக்கப்பட்ட கால நிரலின்படி சரக்கு விமானங்களை இயக்கத் தயாராக உள்ளது. ஏர் இந்தியா இத்தகைய முதல் விமானத்தை 15 ஏப்ரல் 2020 அன்று தில்லி – செஷல்ஸ் – மொரீஷியஸ் – தில்லி தடத்தில் இயக்கியது. இந்த விமானத்தில் செஷலஸ்க்கு 3.4 டன் மருந்துப் பொருள்களும் மொரீஷியசுக்கு 12.6 டன் மருந்துப் பொருள்களும் எடுத்துச் செல்லப்பட்டன
பாதுகாப்பு அமைச்சகம்
கண்ணூரில் சிக்கியிருந்த மூன்று மீனவர்களை பத்திரமாக மீட்டது இந்திய கடலோரக் காவல்படை
கண்ணூரில் டவ்-டே புயலினால் சிக்கிக்கொண்ட இந்திய மீன்பிடி கப்பல் பத்ரியானில் பயணம் செய்த 3 மீனவர்களை இந்திய கடலோரக் காவல்படை பத்திரமாக மீட்டுள்ளது. கடந்த மே 9-ஆம் தேதி தலசேரி துறைமுகத்திலிருந்து புறப்பட்ட பத்ரியா இந்திய மீன்பிடி படகை, மே 14 அன்று இரவு, கடுமையான போராட்டத்திற்குப் பிறகு இந்திய கடலோர காவல் படையின் கப்பலான விக்ரம் மீட்டது. மீட்கப்பட்ட பிறகு மீனவர்களுக்கு தேவையான மருத்துவ சிகிச்சை வழங்கப்பட்டது. மாநிலத்தில் தேடுதல் மற்றும் மீட்பு நடவடிக்கைகளை இந்திய கடலோர காவல் படை எண் 4 கேரளா மற்றும் மாஹே ஒருங்கிணைந்து செயல்படுத்துகிறது. கடலில் சீற்றம் அதிகமாக இருந்தபோதும் தேடுதல் வேட்டையில் ஈடுபட்டு இந்திய கடலோர காவல்படைக்கு சொந்தமான கப்பல்கள் மீனவர்களை மீட்டு வருவதாக மாவட்ட படைத்தலைவர் டிஐஜி சனாதன் ஜேனா கூறினார்.
மீன்பிடி படகுகளை பாதுகாப்பாகக் கொண்டு சேர்ப்பதற்காக இந்திய கடலோர காவல்படைக் கப்பல்கள் தொடர்ந்து கண்காணிப்பில் ஈடுபட்டு வருகின்றன. மோசமான வானிலை குறித்து இந்திய கடலோர காவல்படை மீனவர்களுக்கு தொடர்ந்து எச்சரிக்கை விடுத்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1718797
வணிகம் மற்றும் தொழில்துறை அமைச்சகம்
தனியா உற்பத்தி, ஏற்றுமதியை அதிகரிக்க ‘தனியா உலகம்’ இணையக் கருத்தரங்கு
தரமான தனியா உற்பத்தியையும், ஏற்றுமதியையும் அதிகரிக்க ‘தனியா உலகம்’ என்ற பெயரிலான இணையக் கருத்தரங்கை, இந்திய வாசனைப்பொருட்கள் வாரியம், உயிரி தொழில்நுட்ப துறை  - தெற்கு ஆசிய உயிரி தொழில்நுட்ப மையம், உயிரி தொழில்நுட்ப விவசாய மையம், இந்திய வேளாண் ஆராய்ச்சி கவுன்சில்  - மசாலாப் பொருட்கள் தேசிய ஆராய்ச்சி மையம் , ராஜஸ்தான் வேளாண் சந்தை வாரியம், கோட்டா வேளாண் பல்கலைக்கழகம் ஆகியவை இணைந்து அண்மையில் நடத்தின. இதில் பல மாநிலங்களைச் சேர்ந்த இத்துறை சார்ந்தவர்கள் கலந்து கொண்டனர்.
ராஜஸ்தானின் தென்கிழக்கு பகுதியான ஹதோதி, மத்தியப் பிரதேசத்தின் குணா மாவட்டம் ஆகியவை தனியா உற்பத்திக்கு பெயர் போனவை. இவை நாட்டின் தனியா ஏற்றுமதியில் முக்கிய பங்களிப்பை அளிக்கின்றன.
இந்திய வாசனைப்பொருட்கள் வாரியத்தின் தலைவர் திரு டி சத்தியன் பேசுகையில், தனியா வகைகள், பவுடர், இதர பதப்படுத்தப்பட்ட தயாரிப்புகள், வாசனை எண்ணெய் ஆகியவற்றின் ஏற்றுமதியில் உள்ள வாய்ப்புகளை தொழில்முனைவோரும், ஏற்றுமதியாளர்களும் பயன்படுத்திக் கொள்ள வேண்டும் என வலியுறுத்தினார்.
வாசனைப்பொருட்கள் வாரிய உறுப்பினர் திருமதி அனு ஸ்ரீ பேசுகையில், ‘ராஜஸ்தானை வாசனைப்பொருட்கள் உற்பத்தி, ஏற்றுமதி மையமாக மாற்ற அனைத்து துறையினரும் ஒருங்கிணைந்த முயற்சிகள் மேற்கொள்ள வேண்டும் என கூறினார்.
கோட்டா மாவட்டத்தில் உள்ள ராம்கன்ஞ் ஏபிஎம்சி மண்டிதான், ஆசியாவிலேயே மிகப் பெரிய தனியா மண்டி. ராம்கன்ஞ் நகர் `தனியா நகரம்’ எனவும் அழைக்கப்படுகிறது. சமீபத்தில், `ஒரே மாவட்டம், ஒரே பொருள்’ பட்டியலில், கோட்டா மாவட்டத்துக்கு தனியாவை மத்திய அரசின் உணவு பதப்படுத்துதல் துறை ஒதுக்கீடு செய்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686528
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் விரைவில் 81.39 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 22-ஆம் தேதி வரை 81.39 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 86 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 4.23 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1757523
புள்ளியியல் மற்றும் திட்ட அமலாக்கம் அமைச்சகம்
நாட்டில் வேலை வாய்ப்பு குறித்த அறிக்கை வெளியீடு
கடந்த 2017ம் ஆண்டு செப்டம்பர் முதல் 2021 மார்ச் வரை, நாட்டில் ஏற்பட்ட வேலைவாய்ப்பு விவரங்களை அந்தந்த மாநில அரசு அமைப்புகளின் நிர்வாக ஆவணங்களின் அடிப்படையில் தொகுத்து, மத்திய புள்ளியல் மற்றும் திட்ட அமலாக்க அமைச்சகத்தின் தேசிய புள்ளியல் அலுவலகம் வெளியிட்டுள்ளது.
இவற்றின் விவரத்தை கீழ்க்கண்ட இணைப்பில் காணலாம்: https://static.pib.gov.in/WriteReadData/specificdocs/documents/2021/may/doc202152511.pdf
-----
(Visitor Counter : 148
பாதுகாப்பு அமைச்சகம்
ஆபரேஷன் சமுத்ரா சேது - இந்திய கடற்படைக் கப்பல்  ஜலாஷ்வா இலங்கையில் இருந்து புறப்பட்டு இந்தியக் குடிமக்களுடன் தூத்துக்குடி வந்து சேர்ந்தது.
“ஆபரேஷன் சமுத்ரா சேது” க்காக இந்தியக் கடற்படையால் அனுப்பப்பட்ட இந்தியக் கடற்படைக் கப்பல் ஜலாஷ்வா, ஜூன் 02, 2020 அன்று 685 இந்திய பிரஜைகளை இலங்கையின் கொழும்பிலிருந்து தூத்துக்குடி துறைமுகத்திற்கு அழைத்து வந்தது.
இலங்கையில் உள்ள இந்திய மிஷனால் இந்திய நாட்டினரை ஏற்றிச்செல்ல வசதி செய்யப்பட்டது. தேவையான மருத்துவப் பரிசோதனைகளை மேற்கொண்ட பின்னர் பணியாளர்கள் கப்பலில் ஏறப்பட்டனர். கொவிட் தொடர்பான அனைத்து பாதுகாப்பு நெறிமுறைகளும் கடல் கடந்து வரும் போது கண்டிப்புடன் கடைபிடிக்கப்பட்டன.
அழைத்து வரப்பட்டவர்களை தூத்துக்குடியில் உள்ள உள்ளூர் அதிகாரிகள் வரவேற்றதுடன் விரைவாக இறங்குதல், சுகாதாரப் பரிசோதனை, குடி நுழைவு மற்றும் அழைத்து வரப்பட்டவர்களின் போக்குவரத்து ஆகியவற்றுக்கான ஏற்பாடுகள் செய்யப்பட்டன.
இந்த மீட்புப் பணியின் மூலம், இந்தியக் கடற்படை இப்போது 2173 இந்தியப் பிரஜைகளை மாலத்தீவு  மற்றும் இலங்கை  ஆகிய நாடுகளிலிருந்து திரும்ப அழைத்து வந்துள்ளது.
இந்தியக் கடற்படைக் கப்பல் ஜலாஷ்வா ஜூன் 05, 2020 அன்று தோராயமாக 700 இந்திய நாட்டினரைத் திருப்பி அழைத்துவருவதற்காக மாலத்தீவுக்குச் செல்லவுள்ளது.
பாதுகாப்பு அமைச்சகம்
எதிரி டேங்க்குகளை தாக்கி அழிக்கும் என்ஏஜி ஏவுகனையின் இறுதி பரிசோதனை வெற்றி
3-ம் தலைமுறை டேங்க் எதிர்ப்பு ஏவுகணை  என்ஏஜி-யின் இறுதி பரிசோதனை பொக்ரான் பகுதியில் இன்று காலை 6.45 மணிக்கு வெற்றிகரமாக நடைபெற்றது.
இந்த என்ஏஜி ஏவுகணை, நாமிகா என்ற ஏவுகணை செலுத்தும் வாகனத்தில் இருந்து ஏவப்பட்டது. இலக்கு இடத்தில் நிறுத்தப்பட்ட டாங்கை இந்த என்ஏஜி ஏவுகணை துல்லியமாக தாக்கி அழித்தது.
பகலில் மட்டுமின்றி, இரவு நேரங்களிலும் எதிரி டாங்குகளை தாக்கி அழிப்பதற்காக , அதி நவீன ஏடிஜிஎம் என்ஏஜி ஏவுகணையை டிஆர்டிஓ உருவாக்கியுள்ளது. மிக உயரமான இடங்களில் இருந்து எதிரி நாட்டு டேங்குகளை மிக துல்லியமாக தாக்கி அழிக்க முடியும்.
என்ஏஜி ஏவுகணையின் வெற்றிகரமான சோதனைக்காக, டிஆர்டிஓ மற்றும் இந்திய ராணுவத்தினருக்கு பாதுகாப்புத்துறை அமைச்சர் திரு.ராஜ்நாத் சிங் வாழ்த்துகள் தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666723
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹைட்ரஜன் கலந்த அழுத்தமூட்டப்பட்ட இயற்கை எரிவாயுவை  பயன்படுத்துவதற்கான அறிவிக்கை வெளியீடு
போக்குவரத்துக்காக தூய்மையான மாற்று எரிபொருளை பயன்படுத்துவதற்கான முக்கிய நடவடிக்கையாக, அழுத்தமூட்டப்பட்ட இயற்கை எரிவாயு இஞ்சின்களில் ஹைட்ரஜன்  கலந்த அழுத்தமூட்டப்பட்ட இயற்கை எரிவாயுவை  பயன்படுத்துவதற்கு அனுமதி அளிக்கப்பட்டுள்ளது.
இது தொடர்பான அறிவிக்கையை மத்திய சாலை போக்குவரத்து மற்றும் நெடுஞ்சாலைகள் அமைச்சகம் வெளியிட்டுள்ளது. போக்குவரத்துக்காக தூய்மையான எரிபொருள்களின் கீழ் பல்வேறு மாற்று எரிபொருள்களை அமைச்சகம் அறிவித்து வருகிறது.
ஹைட்ரஜன் கலந்த அழுத்தமூட்டப்பட்ட இயற்கை எரிவாயுவை வாகனங்களில் எரிபொருளாக பயன்படுத்துவதற்கான தர நிர்ணயங்களை  இந்திய தர நிர்ணய அலுவலகம் உருவாக்கியுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659706
----
(Visitor Counter : 160
சமூக நிதி மற்றும் அதிகாரமளித்தல் அமைச்சகம்
வீட்டுக்கு அருகே தடுப்பூசி மையம் அமைக்கும் வசதி, ஏராளமான மூத்த குடிமக்கள் மற்றும் மாற்றுத்திறனாளிகளுக்கு பயனளிக்கும்: திரு ரத்தன் லால் கட்டாரியா
மூத்த குடிமக்கள் மற்றும் மாற்றுத்திறனாளிகளுக்காக அவர்கள் வசிக்கும் வீட்டுக்கு அருகே தடுப்பூசி மையங்களை அமைக்க மத்திய சுகாதாரத்துறை அமைச்சகம் உத்தரவிட்டுள்ளதை வரவேற்ற மத்திய சமூக நீதி மற்றும் மேம்பாட்டுத்துறை இணையமைச்சர் திரு ரத்தன் லால் கட்டாரியா கூறுகையில், ‘‘ இந்த நடவடிக்கை நாடு முழுவதும் உள்ள 14 கோடி மூத்த குடி மக்களுக்கும், 2.2 கோடி மாற்றுத்திறனாளிகளுக்கும் மிகவும் பயனளிக்கும்’’ என்றார்.
கொவிட் பரிசோதனை, சிகிச்சை மற்றும் தடுப்பூசி போடுவதில் மாற்றுத்திறனாளிகள் சந்திக்கும் பிரச்சனைகளை மத்திய சுகாதாரத்துறை மற்றும் குடும்ப நல அமைச்சகத்திடம், சமூக நீதி மற்றும் மேம்பாட்டுத்துறை அமைச்சகம் முன்பே தெரிவித்திருந்தது.
மூத்த குடிமக்களுக்கு கொவிட் தடுப்பு நடவடிக்கை தொடர்பாக ஒரு ஆலோசனையையும், தில்லி எய்ம்ஸ் முதியோர் துறையுடன் ஆலோசித்து சமூகநீதி மற்றும் மேமபாட்டுத்துறை அமைச்சகத்தால் வழங்கப்பட்டது.
திருநங்கைகளுக்கு உளவியல் உதவி அளிக்கவும், உதவி எண்-ஐ மத்திய சமூகநீதி மற்றும் மேம்பாட்டு அமைச்சகம் தொடங்கியுள்ளது. நிச்சயமற்ற சூழல் காரணமாக மிகுந்த மனஅழுத்தத்துக்கு உள்ளாகும் திருநங்கைகளுக்கு மனோதத்துவ நிபுணர்கள் மூலம் ஆலோசனை அளிக்கப்படுகிறது.
மாநில அரசுகள் பிறப்பித்த ஊரடங்கு விதிமுறைகளால், மிகவும் பாதிக்கப்பட்ட திருநங்கைகளுக்கு ரூ.1,500 பிழைப்பூதியத்தையும் மத்திய சமூகநீதி மற்றும் மேம்பாட்டுத்துறை அமைச்சகம் அறிவித்தது.
உலகின் மாபெரும் தடுப்பூசி திட்டத்தின் கீழ், நாட்டில் 130 நாட்களில் 20.27 கோடி டோஸ் தடுப்பூசிகள் போடப்பட்டுள்ளன என்றும் அமைச்சர் கூறினார். கொவிட் 2ம் அலைக்கு எதிரான போராட்டத்தில் அனைத்து தரப்பினரும் கூட்டாக ஒத்துழைக்க வேண்டும் என அமைச்சர் திரு ரத்தன் லால் கட்டாரியா வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722470
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 23 லட்சத்துக்கும் அதிகமான சுகாதார பணியாளர்களுக்கு கொவிட்-19 தடுப்பூசி போடப்பட்டுள்ளது
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் 12-ஆம் நாள் 28 மாநிலங்கள்/யூனியன் பிரதேசங்களில் வெற்றிகரமாக நிறைவடைந்தது. கொரோனா தடுப்பு மருந்தை இது வரை பெற்றுள்ளவர்களின் எண்ணிக்கை 23 லட்சத்தை தாண்டியுள்ளது.
41,599 முகாம்களில் 23,28,779 சுகாதார பணியாளர்களுக்கு இன்று மாலை 6 மணி வரை வரை தடுப்பூசி போடப்பட்டுள்ளதாக தற்போதைய தகவல்கள் தெரிவிக்கின்றன.
இன்று மாலை 6 மணி வரை 5,308 முகாம்கள் நடைபெற்றன.
12-ஆம் நாளான இன்று நாடு முழுவதும் 2,99,299 சுகாதார பணியாளர்களுக்கு தடுப்பூசி போடப்பட்டது. தமிழ்நாட்டில் 4,316 பேருக்கு இன்று தடுப்பூசி போடப்பட்டது. இறுதி தகவல்கள் இன்று பின்னிரவு கிடைக்கும்.
கடந்த 24 மணி நேர்த்தில் ஒடிசாவை சேர்ந்த 23 வயதுடைய நபர் ஒருவர் உயிரிழந்துள்ளார். உடற்கூறு ஆய்வறிக்கை இன்னும் வரவில்லை.
தடுப்பு மருந்தின் காரணமாக இது வரை எந்தவிதமான தீவிர பாதிப்பு/உபாதைகள்/இறப்பு ஏற்படவில்லை.
பிரதமர் அலுவலகம்
ஆசிய பேட்மிண்டன் சாம்பியன்ஷிப் போட்டியின் ஆடவர் இரட்டையர் பிரிவில் பதக்கம் வென்ற முதலாவது இந்திய இணையான சாத்விக் சாய்ராஜ் ரங்கிரெட்டி-சிராக் செட்டி இணைக்கு பிரதமர் வாழ்த்து
ஆசிய பேட்மிண்டன் சாம்பியன்ஷிப் போட்டியின் ஆடவர் இரட்டையர் பிரிவில் பதக்கம் வென்ற முதலாவது இந்திய இணையான சாத்விக் சாய்ராஜ் ரங்கிரெட்டி-சிராக் செட்டி இணைக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இதுகுறித்து பிரதமர் டிவிட்டரில் கூறியிருப்பதாவது:
“ஆசிய பேட்மிண்டன் சாம்பியன்ஷிப் போட்டியின் ஆடவர் இரட்டையர் பிரிவில் பதக்கம் வென்ற முதலாவது இந்திய இணையான சாத்விக் சாய்ராஜ், ஷெட்டி சிராக் ஆகியோரைப் பார்த்து பெருமை படுகிறேன். அவர்களுக்கு வாழ்த்துக்கள், அவர்களுடைய எதிர்காலத்தில் வரும் போட்டிகளிலும் வெற்றி பெற வாழ்த்துகள்”.
சிறப்பு சேவைகள் மற்றும் கட்டுரைகள்
ஜல்- ஜீவன் திட்டத்தின் கீழ் வீடுகளுக்கு குழாய் மூலம் 100 சதவீதம் குடிநீர் விநியோகம் - போர்ட்பேளர் நகராட்சித் தலைவர் திருமதி உ. கவிதா பேச்சு
மத்திய தகவல் ஒலிபரப்பு அமைச்சகத்தின் கீழ் இயங்கும் மத்திய தகவல் தொடர்பகம் போர்ட்பிளேர் சார்பில் சுதந்திரத்தின் அமுதப் பெருவிழா, தூய்மை இந்தியா இயக்கம் மற்றும் மத்திய அரசின் நலத்திட்டங்கள் குறித்த விழிப்புணர்வு நிகழ்ச்சி இன்று நடைபெற்றது.
நிகழ்ச்சியில் போர்ட்பிளேர் நகராட்சித் தலைவர் திருமதி உ.கவிதா, துணைத் தலைவர் திரு. அஜீஸ் உர் - ரஹ்மான் சிறப்பு விருந்தினராகக் கலந்து கொண்டனர். அப்போது பேசிய அவர்கள், மக்கள் நலனுக்காக மத்திய அரசு பல்வேறு நலத்திட்டங்களை செயல்படுத்தி வருகிறது. குறிப்பாக ஜல் ஜீவன் திட்டத்தின் கீழ் வீட்டுக்கு வீடு குழாய் மூலம் குடிநீர் வழங்கும் திட்டம் 100 சதவீதம் முழுமையாக செயல்படுத்தப்பட்டுள்ளது என்றனர்.
பிரதமர் நரேந்திர மோடி தலைமையிலான அரசு இத்தகையத் திட்டங்களை முழுமையாக செயல்படுத்தப்படுவதால் நாடு முன்னேற்றப் பாதையில் சென்று கொண்டிருக்கிறது என்று அவர்கள் தெரிவித்தனர்.
இந்த நிகழ்ச்சிக்கு ஹாடோ பகுதி-1 கவுன்சிலர் ஷாகுல் ஹமீத் தலைமை தாங்கினார். கள விளம்பர அலுவலர் திரு. கே. ஆனந்த பிரபு வரவேற்பு ஆற்றினார். கள விளம்பர உதவியாளர் திரு. எம். முரளி நன்றியுரை ஆற்றினார்.
முன்னதாக ஹாடோவில் உள்ள அரசு மேல்நிலைப்பள்ளி மாணவ-மாணவியருக்கு, சுதந்திரத்தின் 'அமுதப் பெருவிழாவில் தூய்மையான இந்தியா' என்ற தலைப்பில் ஓவியப்போட்டி நடத்தப்பட்டது. அதைத் தொடர்ந்து வெற்றி பெற்ற மாணவர்களுக்கு சிறப்பு விருந்தினர்கள் பரிசுகளை வழங்கிப் பாராட்டினர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 198.33 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 198.33 கோடிக்கும் அதிகமான  டோஸ்கள் செலுத்தப்பட்டுள்ளன. 2,59,53,259 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.71 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.27 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.52 சதவீதமாக உள்ளது. கடந்த 24 மணி நேரத்தில் 14,650 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,29,21,977.
இந்தியாவில் கடந்த 24 மணி நேரத்தில் 18,930 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,38,005 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.53 கோடி . வாராந்திரத் தொற்று 3.86 சதவீதமாக உள்ளது. தினசரித் தொற்று விகிதம் 4.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1839722
பிரதமர் அலுவலகம்
நவராத்திரியை முன்னிட்டுப் பிரதமர் மக்களுக்கு வாழ்த்து
நவராத்திரியை முன்னிட்டுப் பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“அனைவருக்கும் நவராத்திரி வாழ்த்துக்கள். வரவிருக்கும் நாட்களில் ஜெகத் ஜனனி தாயை வழிபடுவதற்காக நம்மை அர்ப்பணிப்போம்.
ஒவ்வொருவரின் வாழ்விலும் வலிமை, நல்ல ஆரோக்கியம், செழிப்பு ஆகியவற்றை நவராத்திரி கொண்டுவரட்டும். https://t.co/f42HyGnUYM
நவராத்திரியின் முதல் நாளில், தாய் மலைமகளை நாம் வழிபடுவோம். அந்தத் தாய்க்கான ஸ்துதி பாடல் இங்கே https://t.co/nzIVQUrWH8” என்று தொடர்ச்சியான டுவிட்டர் பதிவுகளில் பிரதமர் கூறியுள்ளார்.
பிரதமர் அலுவலகம்
மத்தியப் பிரதேசத்துக்கு பிரதமர் 27-ந் தேதி பயணம்
ராணி கமலாபதி ரயில் நிலையத்தில் வந்தே பாரத் விரைவு ரயிலை பிரதமர் கொடியசைத்து இயக்கி வைக்கிறார்
போபால்  – இந்தூர், போபால்  – ஜபல்பூர், ராஞ்சி – பாட்னா, தார்வாட் – பெங்களூரு, கோவா  – மும்பை ஆகிய இடங்களுக்கு இடையே வந்தே பாரத் விரைவு ரயில் அறிமுகம்
கோவா, பீகார், ஜார்க்கண்ட் மாநிலங்கள் முதன் முறையாக வந்தே பாரத் ரயில் இணைப்பைப் பெறுகின்றன
ரயில்கள் பயணிகளுக்கு உலகத்தரத்திற்கு ஈடான அனுபவத்தை அளிப்பதுடன் சுற்றுலாவை மேம்படுத்தும்
பிரதமர் திரு.நரேந்திர மோடி நாளை மத்தியப்பிரதேசத்துக்கு பயணம் மேற்கொள்கிறார்.
காலை 10.30 மணியளவில் பிரதமர், ராணி கமலாபதி ரயில் நிலையத்தை அடைந்து 5 வந்தே பாரத் விரைவு ரயில்களை கொடியசைத்து தொடங்கி வைக்கிறார். போபால்  – இந்தூர், போபால்  – ஜபல்பூர், ராஞ்சி – பாட்னா, தார்வாட் – பெங்களூரு, கோவா  – மும்பை ஆகிய இடங்களுக்கு இடையே வந்தே பாரத் விரைவு ரயில் அறிமுகம் செய்யப்படுகிறது.
போபால்  – இந்தூர் வந்தே பாரத் விரைவு ரயில் மத்தியப் பிரதேசத்தில் இந்த இரண்டு முக்கியமான நகரங்களுக்கு இடையே விரைவான பயணத்திற்கு வழிவகுக்கும். அந்தப் பிராந்தியத்தில் கலாச்சாரம், சுற்றுலா மற்றும் ஆன்மீக தலங்களுக்கான இணைப்பை மேம்படுத்தும்.
போபால்  – ஜபல்பூர் வந்தே பாரத் விரைவு ரயில் மத்தியப்பிரதேசத்தில் மகா கௌஷல் பிராந்தியத்தை  மத்தியப் பிராந்தியத்துடன்  இணைக்கும். பெராகாட், பச்மார்கி, சத்புரா ஆகிய சுற்றுலாத் தலங்கள் விரிவுபடுத்தப்படும்.
ராஞ்சி – பாட்னா வந்தே பாரத் விரைவு ரயில் ஜார்க்கண்ட் மற்றும் பீகாரின் முதல் வந்தே பாரத் ரயிலாகும். இது பாட்னாவுக்கும், ராஞ்சிக்கும் இடையே ரயில் போக்குவரத்து இணைப்பை அதிகரிக்கும். சுற்றுலாப் பயணிகள், மாணவர்கள் மற்றும் தொழில் முனைவோருக்கு இந்த ரயில் வரப்பிரசாதமாகும்.
தார்வாட் – பெங்களூரு வந்தே பாரத் விரைவு ரயில் கர்நாடக மாநிலத்தின் தார்வாட், ஹூப்பள்ளி, தாவனகரே ஆகிய முக்கிய சுற்றுலா நகரங்களை தலைநகர் பெங்களூருடன் இணைக்கும் இந்த ரயில் மூலம், அந்தப் பிராந்தியத்தின் சுற்றுலாப் பயணிகள், மாணவர்கள், தொழில் முனைவோர் ஆகியோர் பயனடைவார்கள்.
கோவா  – மும்பை வந்தே பாரத் விரைவு ரயில் கோவாவின் முதல் வந்தே பாரத் ரயிலாகும். இது மும்பை சத்ரபதி சிவாஜி மகராஜ் முனையத்திற்கும், கோவாவின் மட்கான் ரயில் நிலையத்திற்கும் இடையே ஓடும். கோவா மற்றும் மத்தியப் பிரதேசத்தில் சுற்றுலாவை மேம்படுத்த இந்த ரயில் உதவும்.
மத்திய அமைச்சரவை
வேளாண் விஞ்ஞானிகள் தேர்வு வாரியத்தை மாற்றியமைக்க மத்திய அமைச்சரவை ஒப்புதல்
வேளாண் விஞ்ஞானிகள் தேர்வு வாரியத்தை மாற்றியமைப்பதற்கான யோசனைகளுக்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
விளக்கம்:
இந்த வாரியம் இனிமேல் தலைவர் மற்றும் 3 உறுப்பினர்களோடு செயல்படும். இந்த வாரியத்தின் தலைவர் மற்றும் உறுப்பினர்கள் பதவிக்காலம் 3 ஆண்டுகளுக்கோ அல்லது 65 வயது அடையும் வரையிலோ இருக்கும்.
இந்த அமைப்பு சுயேச்சையாக, பொறுப்புணர்வுடன் திறமையான வகையில் செயல்படுவதற்கு வசதியாக, இந்திய வேளாண் ஆராய்ச்சி சபையிலிருந்து தனியாகப் பிரிக்கப்பட்டு, வேளாண்மை மற்றும் விவசாயிகள் நல அமைச்சகத்தில் உள்ள வேளாண் ஆராய்ச்சி மற்றும் கல்வித்துறையின் கீழ் செயல்படும்.
இந்த வாரியத்திற்கான நிதிஒதுக்கீடும், இந்திய வேளாண் ஆராய்ச்சி சபையிலிருந்து பிரிக்கப்பட்டு, வேளாண் ஆராய்ச்சி மற்றும் கல்வி துறையுடன் இணைக்கப்படும். வேளாண் விஞ்ஞானிகள் தேர்வு வாரியம் நிர்வாக பணியாளர்களோடு சுயேச்சையான நிர்வாக கட்டுப்பாடுகளுடன் செயல்படும்.
விளைவு:
வேளாண் விஞ்ஞானிகள் ஆராய்ச்சி பணி மற்றும் செயல்பாடுகளை, நான்கு உறுப்பினர்களைக் கொண்ட இந்த அமைப்பின் தலைவர் மற்றும் உறுப்பினர்கள் துரிதப்படுத்துவார்கள். வேளாண் விஞ்ஞானிகள் தேர்வினை துரிதப்படுத்துவதன் மூலம் வேளாண் சமுதாயத்திற்கு இந்த நடவடிக்கை மிகவும் பயனுள்ளதாக அமையும். இந்திய வேளாண் ஆராய்ச்சி சபையில் பல்வேறு விஞ்ஞானிகள் பதவிக்கு திறமை மற்றும் தகுதி வாய்ந்தவர்களை தேர்வு செய்வதை இது உறுதி செய்யும்.
பின்னணி:
வேளாண் ஆராய்ச்சி மற்றும் கல்வித்துறை மற்றும் வேளாண் விஞ்ஞானிகள் கல்வி வாரியத்தில் உள்ள பல்வேறு விஞ்ஞானிகள் பதவிகளுக்கு ஆள்சேர்ப்பதற்கு தன்னிச்சையான தேர்வு அமைப்பை ஏற்படுத்துவதற்கு 1973 ஆம் ஆண்டு மத்திய அமைச்சரவை ஒப்புதல் அளித்தது. இந்த தேர்வு வாரியத்தின் பணிகள் கணிசமாக அதிகரித்ததை அடுத்து, 1986 ஆம் ஆண்டு இந்த வாரியத்தை மாற்றியமைக்க அப்போதைய மத்திய அமைச்சரவை ஒப்புதல் அளித்தது. இந்த முடிவின் மூலம் ஒருநபர் தேர்வு வாரியம் 3 உறுப்பினர்களைக் கொண்ட தேர்வு வாரியமாக மாற்றியமைக்கப்பட்டது. அதற்கு பின்னரும் இந்த தேர்வு வாரியத்தின் பணிச்சுமைகள் கணிசமாக அதிகரித்ததோடு, வேளாண் அறிவியல் துறையில் குறிப்பிடத்தக்க மாற்றங்கள் ஏற்பட்டதால், தேர்வு வாரியத்தை மேலும் விரிவுபடுத்தவும், வாரியத்தின் தலைவர் மற்றும் உறுப்பினர்களை தேர்வு செய்வதற்கான நிபுணத்துவத்தை விரிவுபடுத்தவும் அவசியம் ஏற்பட்டது.
(Visitor Counter : 124